El Dia de la Policia Local de Burjassot se celebra amb el lliurament de condecoracions en el Saló de Plens de l’Ajuntament
2025-07-24

Amb totes les mesures sanitàries establides, sense públic, amb mascareta i mantenint la distància social reglamentària, el Saló de Plens de l’Ajuntament de Burjassot ha acollit aquest matí (13-11-2020) la celebració del Dia de la Policia Local. En l’acte, s’ha fet lliurament de condecoracions i reconeixements als agents i comandaments de la Policia Local de Burjassot, al costat dels components de la Brigada Municipal d’Obres i de Protecció Civil, agraint a tots ells la gran faena realitzada, en primera línia, per la crisi sanitària causada per la Covid-19.

L’alcalde de Burjassot, Rafa García, al costat del regidor de Policia i Protecció Civil, Juan Manuel Hernando Cebriá, i el Comissari Principal Cap, José Javier Collado Pérez, han sigut els encarregats d’entregar els reconeixements a tots els guardonats.

“Ha sigut un acte diferent al d’altres anys, ateses les directrius sanitàries”, tal com ha assenyalat l’alcalde de Burjassot, Rafa García, “però no podíem deixar passar l’oportunitat d’homenatjar a tots i cadascun dels agents i comandaments de la plantilla de la Policia Local de Burjassot, així com als companys i treballadors de Protecció Civil i de la Brigada Municipal d’Obres. Tots ells, davant la crisi de la Covid-19, han estat al peu del canó des del primer dia, protegint a la nostra ciutadania i garantint la seguretat de tots nosaltres”.

L’acte ha començat amb el lliurament d’una placa d’agraïment, per la seua col·laboració amb la Policia Local de Burjassot, consistent, entre altres tasques, en la desinfecció preventiva de carrers, edificis i instal·lacions o el transport de material sanitari, a la Brigada Municipal d’Obres, representada per José Vicente Zaragozá, responsable del servei, i Jorge Olmo.

Així mateix, s’ha fet lliurament d’una felicitació pública als components de l’Agrupació de Voluntaris de Protecció Civil de Burjassot, en reconeixement a la seua meritòria col·laboració amb la Policia Local del municipi en diferents serveis desenvolupats durant la vigència de l’Estat d’Alarma, motivat per la pandèmia. S’ha reconegut la labor de Laura Asensi Navarro, Javier Cucarella Navarro, Francisco Fuente Segura, Luis Miguel Castellote Martínez, Antonio José García Folgado, Diego Martínez Monteagudo, Lucía Molina Moreno, Javier Oliver Navarro i Ioan Lica Passat.

En el cas del Cap de l’Agrupació Local de Protecció Civil, Manuel Bo Puchol, i el segon cap d’aquesta, Luis Miguel Cucarella Navarro, se’ls ha fet lliurament de la Medalla de la Creu al Mèrit Policial amb distintiu roig.

El mateix reconeixement, la Medalla de la Creu al Mèrit Policial amb distintiu roig, és el que s’ha atorgat als agents i comandaments de la Policia Local de Burjassot pel treball realitzat en primera línia, com s’ha assenyalat, contra la crisi sanitària provocada per la COVID-19, la rellevància de les seues funcions per a garantir el confinament de la població amb la finalitat d’evitar la propagació del virus durant l’estat d’alarma decretat pel Govern d’Espanya, i l’encomiable treball desenvolupat amb lliurament, professionalitat i dedicació en la lluita contra la pandèmia, treball que continuen desenvolupant en l’actualitat.

Les medalles s’han entregat a Israel López, Francisco Sancho, Rafael Cantero, José Francisco Sáez, Vanesa Domínguez, Davinia Marco Bellver, José Luis Ortiz, Eduardo Carpio, Javier Fuentes, David Oller, Jesús María Estévez, José Agudo, Amós Vanacloig, Beatriz Pascual, Mar Jareño, Vicente Martínez, Sergio Troyano, Ernesto Sánchez, José Vicente Calabuig, Jorge Minuesa, Miguel Ángel Simón, José Miguel Sanz, Juan Vicente Monzó, José Antonio Remón, José García, Mónica Díaz Bernardos, Lorena Martínez, Juan Manuel Murcia, Juan Luis Barragán, Miguel Cebriá, Daniel Garcés, Fernando González, Antonio Soriano, José Luis Borque, Óscar Vicó, Araceli Pereira i al Comissari Principal Cap, José Javier Collado Pérez al qual, a més, se li ha fet lliurament també de la Medalla de la Creu al Mèrit Policial amb distintiu blau per l’important treball que ha desenvolupat com a Cap del Cos de la Policia Local de Burjassot.